cyanic-selkie/wikianc huggingface dataset:
அந்தீமசுக்கு
கார்கே அணை
இந்த அணையானது, அமெரிக்க பன்னாட்டு நிறுவனத்தால் கட்டப்பட்டுள்ளது. மேலும், இந்த அணையானது, வனவிலங்குகளின் வாழ்க்கை வட்டங்களைச் சேதப்படுத்தியது. இந்த அணை வடமேற்கு மாகாணமான, கூசித்தான் மாகாணத்தின்  உள்ள கார்கே (Karkheh) ஆற்றில் உள்ளது. இது 127 மீட்டர் உயரமும், 5.9 பில்லியன் கன மீட்டர் நீர்த்தேக்கத் திறனும் கொண்டது. 320,000 எக்டேர் நிலத்திற்கு நீர்ப்பாசனம் செய்வதற்கும், 520 மெகாவாட் நீர் மின்சாரம் உற்பத்தி செய்வதற்கும், கீழ்நிலை வெள்ளத்தைத் தடுப்பதற்கும் கார்கே அணை வடிவமைக்கப்பட்டுள்ளது. 1956 ஆம் ஆண்டில், டி.வி.ஏ-வின் முன்னாள் தலைவரான டேவிட் ஈ (David E. Lilienthal) இந்த அணைக்கட்டுவது குறித்து கணிப்புகள் நடந்தன. பின்னர், 1990 ஆம் ஆண்டில், இறுதி ஆய்வுகள் இசுலாமிய புரட்சிக் காவற்படையினரால் (Islamic Revolutionary Guards Corps (IRGC)) செய்யப்பட்டன. 1992 ஆம் ஆண்டு கார்கே அணையில் கட்டுமானப் பணிகளை, மகாப் கோட்ஸ் (Mahab Ghods) ஆலோசனைப் பொறியாளர்களால் தொடங்கப்பட்டது. அணை 2001 இல், கட்டுமானப் பணி நிறைவடைந்தது. கட்டுமானத்தின் போது, 120 ஒப்பந்தங்கள், எட்டுக்கும் மேற்பட்ட ஆலோசனை நிறுவனங்களும், இந்த அணையில் வேலை செய்தன. 5,000 தொழிலாளர்கள் அணை கட்டிய போது, அதில் 40 பேர் இறந்தும் உள்ளனர். மலைகளில் அணையின் கிழக்குப் பகுதியில் அமைந்துள்ள மின்நிலையத்தினையும் (powerhouse) பார்வையிட முடியும். இந்நிலையத்தில், எட்டு செங்குத்து பிரான்சிசு விசையாழிகள் (Francis turbine) உள்ளன. அணையின் தற்போதைய சிக்கல் யாதெனில், நீர்உள்வரவுப் பகுதிகளில் மண் அரிப்பு காரணமாக, இந்த அணையின் நீர்த்தேக்க திறனானது, ஆண்டு தோறும் குறைந்து வருவதே ஆகும்.
காலநிலை
அன்டிமெசுக்கு நகரானது, கோப்பன் காலநிலை வகைப்பாட்டின் படி, வெப்பமான அரை வறண்ட காலநிலையைக் கொண்டுள்ளது. (BSh) மிகவும் வெப்பமான கோடைக்காலமும், லேசான குளிர்காலமும் கொண்ட வானிலையைப் பெற்றுள்ளது. தெற்கு ஈரானின் பெரும்பாலான பகுதிகளை விட, இந்நகரில் மழைப்பொழிவு அதிகமாக உள்ளது. ஆனால் இது நவம்பர் முதல் ஏப்ரல் வரையிலான காலப்பகுதியில் மட்டுமே நிகழ்கிறது. இருப்பினும் சில நேரங்களில் இது 250 mm மழைப் பொழிகிறது.
மேற்கோள்கள்
பகுப்பு:Coordinates on Wikidata பகுப்பு:ஈரானின் நகரங்கள்
குமார் குமார் லைட்டடி
குமார் குமார் லைட்டடி கிராமப் புறங்களில் சிறுவர்கள் பாடும் ஒருவகை விளையாட்டுப் பாடல் ஆகும்.
பாடல்
குமார் குமார் லைட்டடி
கோழிக் கூட்டுக்கு லைட்டடி
எத்தனை மாசம் சம்பளம்
மூணு மாசம் சம்பளம்
மெத்தயிலே படுக்கிறார்
சைக்கிளுக்குக் காத்துப் போச்சு
சித்தறம் பூச்சிக்கு மூச்சுப் போச்சு
பகுப்பு:தமிழ்ப் பாடல்கள் பகுப்பு:தமிழர் விளையாட்டுகள் பகுப்பு:சிறுவர் விளையாட்டுகள் பகுப்பு: சிறுவர் விளையாட்டுப் பாடல்கள்
முசுட்டைக்கொடி
முசுட்டைக்கொடி (அறிவியல் பெயர் : Rivea hypocrateriformis) இது ஒரு பூக்கும் தாவர வகையைச்சார்ந்த கொடியாகும். இவற்றில் 47 வகை உள்ளது. இவை ஆசியக்கண்டத்தில் அமைந்துள்ள நாடுகளான இந்தியா, பாக்கிஸ்தான் போன்ற நாடுகளில் காணப்படுகிறது. இதன் இலைப்பகுதி மருத்துவ குணம் கொண்டதாக உள்ளது. இதன் பூக்கள் வெள்ளை நிறத்தில் காணப்படுகிறது.
நச்சுப் பாம்பு
நச்சுப் பாம்புகள் என்பவை பாம்பின் ஒரு வகையாகும். இவை நச்சினை உற்பத்தி செய்யும் திறன் கொண்டவை. இது தனது நச்சுப்பற்களால் இரைவிலங்கினுள் நச்சினை செலுத்தி அதன் நகர்வை தடைசெய்து கொன்று இரையாக்கிக்கொள்கிறது. மேலும் எதிரி விலங்குகளிடமிருந்து தன்னை தற்காத்துக்கொள்ளவும் நச்சுப்பல்லினை பயன்படுத்துகிறது. பெரும்பாலான நச்சுப் பாம்புகள் எலப்பிடெ, வைபிரிடெ, அட்ராக்டாசுப்பிடெ குடும்ப வகையினதாகவும் சில நச்சுப்பாம்புகள் மட்டும் கொலுபிரிடெ குடும்பத்தைச் சார்ந்ததாகவும் உள்ளன. மனிதர்களுக்கு மரணத்தை ஏற்படுத்தக் கூடிய இவ்வகைப் பாம்புகளின் நச்சின் மரண வீரியக் குறியீடு எல்டி50.
பரிணாம வளர்ச்சி
நச்சுப் பாம்புகளின் பரிணாம வரலாறு இரண்டரை கோடி (25 மில்லியன்) ஆண்டுகளுக்கு முன்பிருந்து தொடங்குகிறது. பாம்பு நச்சு என்பது மாற்றமடைந்த உமிழ்நீராகும். இந்த நச்சு இரையைக் கொன்று அதன் இயக்கத்தை தடை செய்யவும் எதிரிகளிடமிருந்து தற்காத்து கொள்ளவும் உயர் சிறப்படைந்த உள்ளீடற்ற பல்லின் வழியே இலக்கு விலங்கின் தோல், தசைகளை துளைத்துக்கொண்டு இரத்த நாளத்திற்குள் பீச்சுகிறது.
வகைப்பாடு
நச்சுப் பாம்புகளுக்கென தனித்த அல்லது சிறப்பு வகைப்பாடு இல்லை. இவ்வினங்கள் பல குடும்பங்களிலும் பரவலாக காணப்படுகிறது. இது பரிணாம வளர்ச்சியின் விளைவாகும்.
வெளியிணைப்புகள்
பகுப்பு:பாம்புகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
கழுகு வரிசை
வகைப்பாடு
வழக்கமாக கழுகு வரிசையில் உள்ள எல்லா கொன்றுண்ணிப் பறவைகளையும் நான்கு குடும்பங்களாகப் பிரிப்பார்கள். ஆனால் ஐரோப்பாவில் இரண்டு குடும்பங்களாகப் பிரித்து: வல்லூறுக்குடும்பம், காரக்காராக் குடும்பம் (4 பேரினங்களில் ஏறத்தாழ 60 கழுகு இனங்கள்), மீதி உள்ள ஏறத்தாழ 220 கழுகு இனங்களை ஆக்ஸிபிட்ரி வரிசை என்னும் வரியின் கீழ் காட்டுகின்றனர்.
பகுப்பு:கழுகுகள்
குன்னக்குடி சுப்பலட்சுமி
குன்னக்குடி சுப்பலட்சுமி (Kunnakudi Subbalakshmi) (24 ஏப்ரல் 1931 – 21 மார்ச் 2010) பிரபல கர்நாடக இசைப் பாடகி ஆவார். இவர் பிரபல வயலின் கலைஞர் குன்னக்குடி வைத்தியநாதனின் மூத்த சகோதரி ஆவார்.
ஆரம்ப கால வாழ்க்கை
இவரது பெற்றோர் ஸ்ரீ ராமசாமி சாஸ்திரி மற்றும் திருமதி. மீனாட்சி ஆவர். இவரது தந்தை சமஸ்கிருதத்திலும் தமிழிலும் அறிஞர் ஆவார். அவர் கர்நாடக இசையிலும் கதகலக்ஷேபம் இசையமைப்பாளராகவும் இருந்தார். சுப்பலட்சுமி இளம் வயதிலேயே தனது தந்தையிடமிருந்து தென்னிந்திய பாரம்பரிய இசையைக் கற்றார்.
தொழில்
சுப்பலட்சுமி தனது தங்கை சுந்தரலட்சுமி மற்றும் குன்னக்குடி வைத்தியநாதன் ஆகியோருடன் சேர்ந்து இசை நிகழ்ச்சிகளை வழங்கத் தொடங்கினார் . சுந்தரலட்சுமி சிறு வயதிலேயே இறந்தார். இவர் காரைக்குடியிலும், குன்னக்குடியிலும் தனி குரல் கச்சேரி கொடுக்கத் தொடங்கினார்.
இவர் 19 வயதில் எஸ். சி. நடேசனை (ஒரு பிராமண ஐயர் குடும்பத்தைச் சேர்ந்தவர்) திருமணம் செய்துகொண்டார். அவர் இராணுவத்தில் இருந்ததால் அவர்கள் அடிக்கடி இடம் பெயர்ந்தார்கள், இது சுப்பலட்சுமியை அகில இந்திய வானொலி மூலம் இசை நிகழ்ச்சிகள் நடத்த வைத்தது . நடேசன் தில்லி, ஐதராபாத், புனே, அகமதுநகருக்கு மாற்றப்பட்டார். சுப்பலட்சுமி ஹைதராபாத் மற்றும் தில்லியில் உள்ள வானொலி மையங்களில் நிகழ்ச்சிகள் நிகழ்த்தினார். அதன் பிறகு, இவரது கணவர் மகாராஷ்டிரா மாநிலத்தில் உள்ள அகமதுநகருக்கு மாற்றப்பட்டார், அங்கு அவர் 20 ஆண்டுகள் இருந்தார். நிதி நிலை காரணமாக சுப்பலட்சுமியால் தனது திறமையை சித்தரிக்க முடியவில்லை.
இந்த தம்பதிக்கு பத்மினி, லலிதா மற்றும் ராஜேஸ்வரி என்ற மூன்று மகள்கள் இருந்தனர். குடும்பத்தின் நிதி நிலைமை மோசமாக இருந்தது மற்றும் 1984 இல். நடேசன் ஹைதராபாத்திற்கு மாற்றப்பட்டார், அங்கு அவர் ஏஓசியில் பணிபுரிந்து ஓய்வு பெற்றார். சுப்பலட்சுமி அகில இந்திய வானொலியில் 10 ஆண்டுகள் நிகழ்ச்சி நடத்தினார். இந்த தம்பதி செகந்திராபாத் அருகே உள்ள சீதாபல் மண்டியில் தங்கி இசை கற்பிக்கத் தொடங்கினர்.
பின்னர் இருவரும் 2002 ஆம் ஆண்டு சைனிக்பூரிக்கு இடம்பெயர்ந்தனர். இவரது கணவர் நடேசன் தனது 83 வயதில் 2003 சூன் 21 அன்று இறந்தார். சுப்பலட்சுமி இசை கற்பித்தல் தொடர்ந்தார். சன் டிவி, தூர்தர்ஷன் மற்றும் ஜெயா டிவியில் பல்வேறு இசை நிகழ்ச்சிகளை நடத்தினார்.
தியாகராஜா, முத்துசுவாமி தீக்சிதர், சாம சாஸ்திரி எழுதிய 2500 இக்கும் மேற்பட்ட கீர்த்தனைகள் இவருக்குத் தெரியும். இவருடைய தந்தை எழுதிய பல கீர்த்தனைகளையும் இவர் அறிந்திருந்தார். சங்கீத வித்வானான உப்பலபதி அங்கையாவின் நினைவாக சங்கீத க்ஷீரசாகரம் மற்றும் தியாகராய கான சபை இணைந்து 5 நாள் இசை விழாவை சபாவின் இடத்தில் 2005 இல் ஏற்பாடு செய்தன. மூத்த தாள கலைஞர்கள் ஈடுபட்டனர்.
விருதுகள்
இவருக்கு 2005 ஆம் ஆண்டில் தமிழக அரசால் கலைமாமணி விருது வழங்கப்பட்டது .
இறப்பு
சுப்பலட்சுமி 2010 மார்ச் 21 அன்று அதிகாலை 2:10 மணிக்கு ஹைதராபாத்தில் உள்ள ஒரு மருத்துவமனையில் இறந்தார்.
மேற்கோள்கள்
பகுப்பு:1931 பிறப்புகள் பகுப்பு:2010 இறப்புகள்
சுபைதா பேகம்
சுபைதா பேகம் தன்ராஜ்கிர் (Zubeida) (1911–1988) ஒரு இந்திய திரைப்பட நடிகை ஆவார். இவர் இந்தியாவின் முதல் பேசும் படமான ஆலம் ஆரா (1931) வில் நடித்துள்ளார். மேலும், "தேவதாஸ்" (1937), மற்றும் சாகர் மூவிடோனின் "மேரி ஜான்" போன்ற வெற்றிப் படங்களில் நடித்துள்ளார்.
இளமைப் பருவம்
சுபைதா, மேற்கு இந்தியா குசராத்து மாநிலத்திலுள்ள சூரத்தில் பிறந்தார். சுபைதா ஒரு முஸ்லீம் இளவரசி, நவாப் சித்தி இப்ராஹிம் முஹம்மது யாகூத் கான் III (சச்சின் மாநிலம்) மற்றும் பாத்திமா பேகத்திற்கு மகளாகப் பிறந்தார்.. அவளுக்கு இரண்டு சகோதரிகள் இருந்தனர், சுல்தானா மற்றும் ஷேலாடி இருவரும் நடிகைகள். மரியாதைக்குரிய குடும்பங்களில் இருந்து வரும் பெண்களுக்கு பொருத்தமான தொழிலாக திரைப்படத்தைக் கருதாத சமயத்தில் ராயல்டியை மட்டும் அனுமதித்த நேரத்தில் ஒரு இளம் வயதில் திரைப்படங்களில் நுழைந்த சில பெண்களில் ஒருவராக இருந்தார்.
தொழில்
"கோகினூர்" படத்தில் அறிமுக நடிகையாக நடிக்கும்போது சுபைதாவிற்கு வயது 12 மட்டுமே. 1920 களில் அவர் சுல்தானா (நடிகை)வுடன் சிறு கதாபாத்திரத்தில் நடித்துள்ளார். சுல்தானா இந்திய சினிமாவின் அழகான நடிகைகளில் ஒன்றாகவும் இருந்தார். 1924 இல் வெளிவந்த "கல்யாண் கஜினா" இரண்டு பேரும் நடித்த படங்களில் ஒன்றாகும். இதற்கு இரண்டு ஆண்டுகளுக்கு முன்னர் வெளியான சுபைதாவின் முதல் வெற்றிப் படமான 'வீர் அபிமன்யு' படத்தில், இவரது தாயார் பாத்திமா பேகமும் முக்கிய கதாபாத்திரத்தில் நடித்துள்ளார்.
சொந்த வாழ்க்கை
சுபைதா ஐதராபாத்து "மகாராஜா நர்சிங்கிர் தன்ராஜ்கிர் கியான் பஹதூர்" அவர்களை மணந்து கொண்டார். இவர் ஹுமாயூன் தன்ராஜ்கிர், மற்றும் துர்ரேஷ்வர் தன்ராஜ்கிர் ஆகியோரின் தாய். துர்ரேஷ்வர் விளம்பர மாதிரியான ரியா பிள்ளையின் தாய் ஆவார்.
இறப்பு
சுபைதா தன் இறுதிக் காலத்தை குடும்ப அரண்மனையான "தன்ராஜ் மஹாலில்" கழித்தார். இவர் 1988இல் இறந்தார்.
கு. வா. காமத்
மேற்கோள்கள்
பகுப்பு:1947 பிறப்புகள் பகுப்பு:நபர்கள் பற்றிய குறுங்கட்டுரைகள் பகுப்பு:வாழும் நபர்கள்
கடைநிலை விடை
புறநானூற்றுப் பாடல்களுக்குத் தரப்பட்டுள்ள துறைகளில் கடைநிலை விடை என்பது ஒன்று. இது பாடாண் திணையின் துறை. புறநானூற்றில் இத்துறைப் பாடல் ஒன்றே ஒன்று உள்ளது.
இலக்கியம்
சோழன் குளமுற்றத்துத் துஞ்சிய கிள்ளிவளவன் நல்கிய பரிசுடன் மீளும் புலவர் எருக்காட்டூர்த் தாயங்கண்ணனார் கடல் வற்றிப்போனால் என்ன? கதிரவன் தெற்கில் தோன்றினால் என்ன? சோழன் நிழல் எனக்கு இருக்கிறது – எனப் பெருமித்த்தோடு பாடுகிறார். எனவே இது ‘கடைநிலை விடை’ என்னும் துறையாகும். ‘வைகறை அரவம் கேளியர்! பலகோள் செய்தார் மார்ப! எழுமதி துயில்’ என தெண்கண் மாக்கிணை தெளிர்ப்ப ஒற்றி நெடுங்கடைத் தோன்றியேனே – நல்கியோனே.
அடிக்குறிப்பு
பகுப்பு:புறநானூற்றுத் துறைகள்
எஸ். ஏ. ராஜ்குமார்
'''எஸ்.ஏ. ராஜ்குமார்' (S. A. Rajkumar'') என்பவர் தமிழ் நாடு, சென்னையைச் சேர்ந்த ஒரு இந்தியத் திரைப்பட இசையமைப்பாளர் ஆவார். இவர் தமிழ், தெலுங்கு, மலையாளம் மற்றும் கன்னட மொழி ஆகிய பல தென்னிந்தியத் திரைப்படங்களில் இசையமைத்துள்ளார்.
வாழ்க்கைச் சுருக்கம்
செ. ஏ. ராஜ்குமார் தமிழ்நாட்டின் சென்னையைச் சேர்ந்த செல்வராஜன் மற்றும் கண்ணம்மாள் ஆகியோர்க்கு மகனாக ஆகஸ்ட் 23, 1964 ஆம் ஆண்டு பிறந்தார். இவரது குடும்ப முன்னோர்கள் திருநெல்வேலி மாவட்டம், பேட்டையைச் சேர்ந்தவர்கள் ஆவர். இவரது தந்தை ஒரு மேடைப் பாடகர் ஆவார். இளையராஜா, கங்கை அமரன், தேவா போன்ற பிரபல இசையமைப்பாளர்கள் நடத்திய மேடை நிகழ்ச்சிகளில் பாடியுள்ளார். ராஜ்குமாருக்கு தனது தந்தையின் இசை வாழ்க்கையில் ஆர்வம் ஏற்பட்டது. ராஜ்குமார் சுப்பையா பாகவதரின் வழிகாட்டலின் கீழ் பாரம்பரிய இசையை முறையாக மூன்று ஆண்டுகள் பயிற்சி மேற்கொண்டார்.
வெளி இணைப்புகள்
பகுப்பு:1964 பிறப்புகள் பகுப்பு:வாழும் நபர்கள் பகுப்பு:இசையமைப்பாளர்கள் பகுப்பு:இந்தியத் திரைப்பட இசையமைப்பாளர்கள் பகுப்பு:தமிழக அரசு திரைப்பட விருது வெற்றியாளர்கள் பகுப்பு:தென்னிந்திய பிலிம்பேர் விருதுகளை வென்றவர்கள்
கொளத்தூர் கோபாலன்
புற இணைப்புகள்
பகுப்பு:1918 பிறப்புகள் பகுப்பு:2019 இறப்புகள் பகுப்பு:பத்மசிறீ விருது பெற்ற மருத்துவத்துறையினர் பகுப்பு:பத்மசிறீ விருது பெற்ற தமிழர்கள் பகுப்பு:இந்திய அறிவியலாளர்கள்
டேலி தாம்சன்
டேலி தாம்சன் (Daley Thompson) என்று அழைக்கப்படும் பிரான்சிஸ் மோர்கன் அயோடலே தாம்சன், (பிறப்பு: 1958 சூலை 30 ) இவர் ஓர் ஆங்கில முன்னாள் டெகத்லான் வீரராவார். 1980 மற்றும் 1984 ஆம் ஆண்டுகளில் நடந்த ஒலிம்பிக் போட்டிகளில் டெகத்லானில் தங்கப் பதக்கத்தை வென்றார். மேலும் இந்த நிகழ்விற்கான உலக சாதனையை நான்கு முறை முறியடித்தார்.
நான்கு உலக சாதனைகள், இரண்டு ஒலிம்பிக் தங்கப் பதக்கங்கள், மூன்று பொதுநலவாய விளையாட்டுப் பட்டங்கள், உலகப் போட்டிகள், ஐரோப்பியப் போட்டிகள போன்றவற்றில் வெற்றி பெற்ற இவர், எல்லா காலத்திலும் மிகப் பெரிய டெகத்லான்களில் ஒருவராக கருதப்படுகிறார்.
ஆரம்ப வாழ்க்கை
இவர், லண்டனின் நாட்டிங் ஹில்லில் ஒரு பிரிட்டிசு நைஜீரிய தந்தையின் இரண்டாவது மகனாகப் பிறந்தார். இவரது தந்தை இலண்டனில் ஒரு வாடகை வாகன நிறுவனத்தை நடத்தி வந்தார். இவரது தாய் இலிடியா இசுக்கொட்லாந்தைச் சேர்ந்தவராவார். இவருக்கு ஆறு வயதாக இருந்தபோது, இவரது தந்தை இவர்களின் குடும்பத்தைவிட்டு வெளியேறினார். ஏழு வயதில், இவரது தாய் இவரை சசெக்ஸின் போல்னியில் உள்ள பார்லி குளோஸ் உறைவிடப் பள்ளிக்கு அனுப்பினார். இவரது முதல் லட்சியம் ஒரு தொழில்முறை கால்பந்து வீரராக மாற வேண்டும் என்பதேயாகும். ஆனால் பின்னர் இவர் தனது ஆர்வங்களை தடகளத்திற்கு மாற்றிக் கொண்டார்.
தடகளம்
ஆரம்பத்தில், இவர் ஹேவர்ட்ஸ் ஹீத் சங்கத்தின் உறுப்பினராக இருந்தார். ஆனால் இவர் 1975 இல் இலண்டனுக்குத் திரும்பியபோது, நியூஹாம், எசெக்ஸ் பீகிள்ஸ் போன்ற தடகள சங்கத்தில் சேர்ந்து, ஒரு விரைவோட்ட வீரராகப் பயிற்சி பெற்றார். இவருக்கு பாப் மோர்டிமர் என்பவர் பயிற்சியளிக்கத் தொடங்கினார். அவர் இவரை டெகத்லானுக்கு முயற்சி செய்ய பரிந்துரைத்தார். இவர் அந்த ஆண்டின் பிற்பகுதியில் வேல்சின் கும்பிரான் என்ற நகரத்தில் தனது முதல் டெகத்லானில் போட்டியிட்டார். இவர் தனது அடுத்த போட்டியில் வென்றார். 1976 ஆம் ஆண்டில், மாண்ட்ரீல் ஒலிம்பிக் போட்டிகளில் 18 வது இடத்தில் இருந்தார். அடுத்த ஆண்டு, இவர் ஐரோப்பிய இளையோர் பட்டத்தை வென்றார். 1978 இல் இவரது மூன்று பொதுநலவாய விளையாட்டுப் போட்டிகளில் முதல் இடத்தைப் பிடித்தார். 1979 ஆம் ஆண்டில், இவர் அந்த ஆண்டின் டெகத்லானை முடிக்கத் தவறிவிட்டார். ஆனால் இங்கிலாந்தில் நடந்த போட்டிகளில் நீளம் தாண்டுதலில் வென்றார்.
தனிப்பட்ட வாழ்க்கை
இவருக்கு லிசா என்பவருடன் திருமணம் நடந்து இரண்டு குழந்தைகளும், முன்னாள் மனைவி திரிசுடன் மூன்று குழந்தைகளும் உள்ளனர்.
வெளி இணைப்புகள்
பகுப்பு:1958 பிறப்புகள் பகுப்பு:வாழும் நபர்கள்
அவ்வை சண்முகி
அவ்வை சண்முகி (Avvai Shanmughi) (1996) ஆம் ஆண்டு வெளிவந்த தமிழ்த் திரைப்படமாகும். கே.எஸ் ரவிக்குமார் இயக்கத்தில் வெளிவந்த இத்திரைப்படத்தில் கமல்ஹாசன், மீனா, நாகேஷ், ஜெமினி கணேசன் மற்றும் பலர் நடித்துள்ளனர்.இத்திரைப்படம் ராபின் வில்லியம்ஸ் நடித்த மிசஸ் டவுட்ஃபயர் என்னும் ஆங்கிலப் படத்தைத் தழுவி எடுக்கப்பட்டது.
பாடல்கள்
இத்திரைப்படத்திற்கு தேவா இசையமைத்தார். அனைத்துப் பாடல்களையும் கவிஞர் வாலி இயற்றினார்.
வெளியிணைப்புகள்
பகுப்பு:1996 தமிழ்த் திரைப்படங்கள்‎ பகுப்பு:கமல்ஹாசன் நடித்துள்ள திரைப்படங்கள்‎ பகுப்பு:ஜெமினி கணேசன் நடித்துள்ள திரைப்படங்கள் பகுப்பு:நாகேஷ் நடித்த திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:நாசர் நடித்த தமிழ்த் திரைப்படங்கள் பகுப்பு:மீனா நடித்த திரைப்படங்கள் பகுப்பு:எஸ். பி. பாலசுப்பிரமணியம் நடித்த தமிழ்த் திரைப்படங்கள்
சபீர் பாடியா
சபீர் பாட்டியா (பஞ்சாபி/இந்தி: सबीर भाटिया) (பிறப்பு திசம்பர் 30,  1968) ஹாட்மெயில் வடிவமைத்தவர்களில் ஒரு இந்திய அமெரிக்க தொழில்முனைவர்.
வரலாறு
பாட்டியா ஓர் இந்து பஞ்சாபி குடும்பத்தில் இந்திய நகரம் சண்டிகரில் பிறந்தவர். அவரது தந்தை பல்தேவ் பாட்டியா இந்தியப்படையில் அதிகாரியாகவிருந்து பின்னர் பாதுகாப்பு அமைச்சகத்தில் பணி புரிந்து வந்தார். அவரது அன்னையார் தாமன் பாட்டியா இந்திய மத்திய வங்கியில் (CBI) உயரதிகாரியாகப் பணியாற்றினார். பாட்டியா தமது பள்ளிக்கல்வியை பெங்களூருவில் உள்ள புனித யோசஃப் ஆண்கள் உயர்நிலைப்பள்ளியில் கற்றார். 1986ஆம் ஆண்டு இராசத்தானின் பிலானியில் உள்ள பிர்லா தொழில்நுட்பம் மற்றும் அறிவியல் கழகத்தில் பொறியியல் பட்டப்படிப்பு படிக்கத் துவங்கினார். இரண்டாண்டுகளிலேயே தமது படிப்பை கலிபோர்னியாவின் கல்டெக்கில் மாற்றிக்கொண்டு பட்டம் பெற்றார். பின்னர் மின்னியல் பொறியியலில் தமது பட்டமேற்படிப்பிற்காக ஸ்டான்ஃபோர்ட் பல்கலைக்கழகத்தில் 1989ஆம் ஆண்டு சேர்ந்தார்.அங்கு அதி குறை மின்னாற்றல் சில்லுகளை வடிவமைப்பில் பங்கேற்றார்.
ஹாட்மெயில் உருவாக்கம்
ஆப்பிள் நிறுவனத்தில் சிறிது காலம் பணிபுரிந்தபின்னர், சபீர் ஓர் புதியதாகத் துவங்கப்பட்ட ஃபயர்பவர் சிஸ்டம்ஸ் இன்க் என்ற நிறுவனத்தில் இரண்டு ஆண்டுகள் பணி புரிந்தார். 1994ஆம் ஆண்டு தனது ஆப்பிள் நிறுவன சக ஊழியர் ஜாக் ஸ்மித் என்பவருடன் இணைந்து இணையத்திற்கான புதிய கருத்துக்களை ஆய்ந்து வந்தார்.
இருவரும் இணைந்து ஜாவாசாஃப்ட் என்று பெயரிட்ட, இணையத்தை அடிப்படையாகக் கொண்ட தரவுதளம் ஒன்றிற்கான கருத்தாக்கத்தை உருவாக்கினர். இதனை தொடர்ந்து ஆய்ந்து வருகையில் இணையத்தில் இயங்கும் மின்னஞ்சல் சேவை ஒன்றினை அமைதிடக் கூடிய வாய்ப்புக் கூறுகள் உள்ளதை உணர்ந்தனர். அதுவரை மின்னஞ்சல் சேவைகள் அவரவர் நிறுவனங்களில் நிறுவப்பட்டிருந்த வழங்கிகள் மூலமோ இணையச்சேவை நிறுவனங்களின் வழங்கிகள் மூலமாகவோத்தான் வழங்கப்பட்டு வந்தது. இணையத்தில் அணுகக்கூடிய பொதுத்தளத்தில் மின்னஞ்சல் சேவை வழங்கிட ஹாட்மெயில் என்ற பெயருடன் ஓர் அமைப்பை நிறுவினர். இதன் ஆங்கிலப் பெயரில் உள்ள - HoTMaiL - பேரெழுத்துக்களைக் கூட்டினால் வலைப்பக்கத்தை வடிவமைக்கப் பயன்படுத்தப்படும் மீயரை மொழியின் ஆங்கிலச் சுருக்கம் -HTML - வருமாறு பெயரிட்டிருந்தது சிறப்பாகும்.தங்களது சேவையை விரைவாக பரவலாக்க இச்சேவையை இலவசமாகக் கொடுத்தனர். வலைத்தளத்தைப் பராமரிக்கத் தேவையான வருவாய்க்கு வலைத்தளத்தில் விளம்பரங்கள் மூலம் பெற்றனர். டிரேப்பர் ஃபிஷர் வென்சர்ஸ் என்ற நிறுவனம் $300,000 முதலீடு செய்ய சூலை 4,1996 அன்று இச்சேவையைத் துவங்கினர்.
ஆறு மாதங்களுக்குள்ளாகவே இத்தளம் ஒரு மில்லியன் பயனர்களைக் கவர்ந்தது. இணையவழி மின்னஞ்சல் சேவைக்கான தேவையும் ஆர்வமும் கூடுதலாக மைக்ரோசாப்ட் நிறுவனம் இதில் ஈடுபாடு கொண்டு திசம்பர் 30, 1997, பாட்டியாவின் 29வது பிறந்தநாள் அன்று $400 மில்லியனுக்கு வாங்கியது.
பிற தொழில்முனைவுகள்
ஹாட்மெயிலை விற்றபிறகு, ஓராண்டு மைக்ரோசாப்ட் நிறுவனத்தில் பணிபுரிந்தாலும் ஏப்ரல் 1999ஆம் ஆண்டு அங்கிருந்து வெளியேறி அர்சூ.இன்க் என்ற வலைச்சேவை நிறுவனத்தைத் துவக்கினார். இருப்பினும் வலைச்சேவை நிறுவனங்கள் நொடித்த அந்த காலகட்டத்தில் இவரது நிறுவனமும் மூடப்பட்டது. 2010இல் இதனை பயணச்சேவை தளமாக அர்சூ மீண்டும் துவங்கியுள்ளார்.
சிராசு கங்கா மற்றும் விராஃப் சாக் என்பவர்களுடன் இணைந்து பிளாக் எனிவேர் (எங்கும் பதிவெழுதுக) என்ற வலைச்சேவையை துவங்கினார்.
ஜீன்-பிரான்கோயிஸ் சாம்போலியன்
ஜீன்-பிரான்கோயிஸ் சாம்போலியன் (Jean-François Champollion, ) அல்லது சாம்போலியன் தி யங்கர்   ('தி யங்கர்'; 23 திசம்பர் 1790 – 4 மார்ச் 1832) என்பவர் ஒரு பிரெஞ்சு மொழியறிவியலாளர், கீழ்த்திசை மொழிப்புலமையாளர் ஆவார். இவர் முதன்மையாக எகிப்திய சித்திர எழுத்துகளின் புதிர் விடுவிப்பாளராகவும், எகிப்தியவியல் துறை நிறுவன நபராகவும் அறியப்படுகிறார். இவரது அண்ணனான ஜாக் ஜோசப் சாம்போலியன்-ஃபிகேக் என்பவரின் வழிகாட்டுதலில், தன் பதின்ம வயதின் நடுப்பகுதியில் எகிப்தின் பண்டைய எழுத்துகளை புரிந்துகொள்வது குறித்த தனது முதல் ஆய்வறிக்கையை சமர்பித்தார். ஒரு இளைஞனாக, இவர் அறிவாய்வு சார்ந்த வட்டாரங்களில் புகழ்பெற்றார். மேலும் காப்டிக், பண்டைய கிரேக்கம், இலத்தீன், எபிரேயம், அரபு மொழிகளில் பேசுபவராக இருந்தார்.
சபீர் பாடியா
பிற தொழில்முனைவுகள்
நவம்பர் 2007, மைக்ரோசாப்ட் ஆபிஸ் மென்பொருளுக்கு மாற்றாக இணையத்தில் எங்கிருந்தாலும் அணுகக்கூடிய, தொகுக்கக்கூடிய மற்றும் இணையத்தின் வெளியிலும் செயல்படுத்தக்கூடிய லைவ் டாக்குமென்ட்ஸ் என்ற மென்பொருளை வடிவமைத்துள்ளார்.
ஜீன்-பிரான்கோயிஸ் சாம்போலியன்
19 ஆம் நூற்றாண்டின் முற்பகுதியில், எகிப்து மீது நெப்போலியன் படையெடுத்தபோது, அவர் பல அறிவியலாளர்களையும், அறிஞர்களையும் உடன் எகிப்த்துக்கு அழைத்துச் சென்றார். 'எகிப்தோமேனியா ' என்று குறிக்கப்பட்டும் அக் காலத்தில் எகிப்தின் பண்டைய வரலாறு குறித்த ஆர்வம் உண்டானது. நெப்போலியன் எகிப்தில் தனது போர்த்தொடரின் போது (1798-1801) எகிப்தில் மும்மொழி ரொசெட்டாக் கல்  கண்டுபிடிக்கப்பட்டு வெளிச்சத்திற்கு கொண்டு வரப்பட்டது. அறிஞர்கள் எகிப்திய நாகரிகத்தின் காலம் மற்றும் உருவரை எழுத்துமுறையின் தன்மை, அது எந்த மொழியில் பதிவுசெய்யப்பட்டது, ஒலிப்பு (பேச்சு ஒலிகளைக் குறிக்கின்றன) அல்லது கருத்தியல் (சொற்பொருள் கருத்துக்களை நேரடியாக பதிவு செய்தல்) ஆகியவற்றை விவாதித்தனர். எழுதுகள் புனிதமான மற்றும் சடங்கு செயல்பாடுகளுக்கு மட்டுமே பயன்படுத்தப்பட்டது என்றும், அது மறைமுக மற்றும் மெய்யியல் கருத்துக்களுடன் பிணைக்கப்பட்டுள்ளதால், வரலாற்றுத் தகவல்களைப் பதிவு செய்யாததால், அது புரிந்துகொள்ளக்கூடியதாக இருக்க வாய்ப்பில்லை என்று பலர் நினைத்தனர். ஆனால் சாம்பொலியனின் இந்த அனுமானங்கள் தவறானவை என்று கருதினார். மேலும் பண்டைய எகிப்தியர்களால் பதிவுசெய்யப்பட்ட பல வகையான தகவல்களை மீட்டெடுக்கத் தொடங்கினார்.
சபீர் பாடியா
பிற தொழில்முனைவுகள்
சனவரி,2008 சபீர் மற்றுமொரு வலைச்சேவையாக சப்சேபோலோ.கொம், என்ற இலவச இணையவழி தொலைநிலை அரங்க அமைப்பினை துவங்கியுள்ளார்("சப் சே போலோ" என்ற இந்தி வரிகள் "அனைவருடன் பேசு" எனப் பொருள்படும்). இது 14 சூன் 2009 அன்று புதிய இணையத் தொலைபேசிச்சேவை தரும் ஜாக்ஸ்டர்(Jaxtr) என்ற நிறுவனத்தை கையகப்படுத்தி உள்ளது.
ஜீன்-பிரான்கோயிஸ் சாம்போலியன்
சாம்பொலியன் பிரான்சில் அரசியல் கொந்தளிப்பு நிறைந்த காலத்தில் வாழ்ந்தார். இந்த சூழல் இவரது ஆராய்ச்சிகளை பல்வேறு வழிகளில் சீர்குலைக்கதக்க அச்சுறுத்தலாக தொடர்ந்து இருந்துவந்தது. நெப்போலியப் போர்கள்களின் போது, இவரால் கட்டாய இராணுவ சேவையைத் தவிர்க்க முடிந்தது. ஆனால் இவரது நெப்போலியன் விசுவாசத்தால் அடுத்தடுத்த ஆட்சியர்களால் சந்தேகத்திற்குரியவராக கருதப்பட்டார். ஜோசப் ஃபூரியே மற்றும் சில்வெஸ்ட்ரே டி சேசி போன்ற முக்கியமான அரசியல் மற்றும் அறிவியல் சார் பிரமுகர்களுடனான இவரது உறவுகள் இவருக்கு உதவியது, இருப்பினும் சில காலம் இவர் அறிவியல் சார் சமூகத்திலிருந்து ஒதுக்கிவைக்கபட்டார்.
1820 ஆம் ஆண்டில், சாம்பொலியன் உருவரை எழுத்துமுறையைப் புரிந்துகொள்ளும் முனைப்பில் தீவிரமாக இறங்கினார். விரைவில் 1819 க்கு முன்னர் அந்த எழுத்து முறைகளை புரிந்துகொள்வதில் முன்னோடியான பணிகளில் ஈடுபட்ட பிரித்தானிய பல்துறையறிஞரான தாமஸ் யங்கின் சாதனைகள் மங்கும்படி பெரும் பாய்ச்சலை நிகழ்த்தும் ஆய்வுகளை மேற்கொண்டார். தன்னுடைய 30 வது வயதில் தன் குறிப்புகளை தொகுத்து முடித்தார். கேநோபிலில் இருந்து பாரீசுக்கு சென்று ரொசெட்டாக் கல்லின் சித்திர எழுத்துகளைத் தீவிரமாக வாசித்தார். கடின உழைப்பின் பயனாக செனட்டா கல்லின் மர்மத்துக்கு முற்றுப் புள்ளி வைத்தார். சாம்பொலியன் ரொசெட்டா கல்லில் இருந்த எழுத்துமுறையைப் புரிந்துகொள்வதில்  திருப்புமுனையை ஏற்படுத்திய முதல் கருத்தியலை வெளியாட்டார். இந்த எகிப்திய எழுத்து முறையானது ஒலிப்பு மற்றும் கருத்தியல் குறியீடுகளின் கலவை என்பதை வெளிப்படுத்தினார். 1824 ஆம் ஆண்டில், இவர் ஒரு குறிப்புரையை வெளியிட்டார், அதில் இவர் எகிப்திய சித்திர எழுத்துகளின் புதிரை விடுவிகும் வகையில் அவற்றின் ஒலிப்பு மற்றும் கருத்தியல் அடையாளங்களை விளக்கி விவரித்தார். 1826 ஆம் ஆண்டில் ஜானின் மேதமைக்காக இத்தாலியின் லூவர் அருங்காட்சியகத்தின் எகிப்து சின்னங்களின் காப்பாளராகப் பணியில் அமர்த்தபட்டார். 1829 ஆம் ஆண்டில், இவர் எகிப்துக்குச் சென்றார், அங்கு இவர் இதுவரை ஆய்வு செய்யாத பல சித்திர எழுத்துகளைப் படித்தார். மேலும் சித்திர எழுத்துகள் கொண்ட கல்வெட்டுகளின் புதிய வரைபடங்கள் கொண்ட பெரிய தொகுப்பை வீட்டிற்கு கொண்டு வந்தார். 1830இல் இவருக்கு எகிப்தியலில் (எகிப்த்து பழமை காப்பு மையம்) பேராசிரியர் பதவி வழங்கப்பட்டது. ஆனால் இவரது உடல் நிலையால் நீண்டகாலம் இப்பணியில் ஈடுபட முடியவில்லை. எகிப்திய சித்திர எழுத்துகளின் ஆய்வில் மேற்கொண்ட கடின உழைப்பினால் ஏற்பட்ட உடல் நிலை பாதிப்பால், பேராசிரியர் பணியைக் கைவிட வேண்டிய கட்டாயத்துக்கு ஆளானார். இவர் தன் 41 வது வயதில் 1832 இல் பாரிஸில் இறந்தார். இவரது பண்டைய எகிப்திய இலக்கணம் இவரது இறப்பிற்குப் பின் வெளியிடப்பட்டது.
சபீர் பாடியா
தனிவாழ்வு
பாட்டியா 2008ஆம் ஆண்டு வைத்தியநாத் குழுமத்தின் வாரிசான தானியா சர்மாவை திருமணம் செய்துகொண்டார். இருவரும் எட்டாண்டுகள் நண்பர்களாகப் பழகி காதல் திருமணம் செய்துகொண்டனர். திருமணம் மலேசியாவிலுள்ள லங்காவியில் நடந்தது.
ஜீன்-பிரான்கோயிஸ் சாம்போலியன்
இவரது வாழ்நாளிலும், இவரது மரணத்திற்குப் பிறகும், எகிப்தியவாய்வாளர்கள் மத்தியில் இவரது புரிந்துகொள்ளுதலில் உள்ள தகுதிகள் பற்றிய தீவிர விவாதங்கள் மேற்கொள்ளப்பட்டன. யங்கின் துவக்கக்காலக் கண்டுபிடிப்புகளுக்குப் போதிய அங்கீகாரத்தை இவர் வழங்கவில்லை என்று சிலர் இவரைக் குறைகூறினர். இவர் மீது கருத்துத் திருட்டு குற்றம் சாட்டினர். மற்றவர்கள் நீண்ட காலமாக இவரது புரிந்துகொள்ளுதலில் உள்ள துல்லியத்தை மறுத்தனர். ஆனால் இவரது முடிவுகளைக் கொண்டு ஆய்வில் முன்னேறிய அறிஞர்களால் அடுத்தடுத்த கண்டுபிடிப்புகள் மற்றும் உறுதிப்படுத்தல்கள் படிப்படியாக இவரது படைப்புகளை பொதுவாக ஏற்றுக்கொள்ளலும் நிலைக்கு கொண்டுவந்தன. யங்கின் பங்களிப்பை இவர் ஒப்புக்கொண்டிருக்க வேண்டும் என்று சிலர் இன்னும் வாதிட்டாலும், இவரது விளக்கங்கள் தற்போது உலகளவில் ஏற்றுக்கொள்ளப்பட்டு, ஆய்வுத் துறையின் அனைத்து முன்னேற்றங்களுக்கும் அடிப்படையாக உள்ளது. இதன் விளைவாக, இவர் "எகிப்தியலின் நிறுவனர், தந்தை" என்று கருதப்படுகிறார்.
சபீர் பாடியா
வெளியிணைப்புகள்
பகுப்பு:இந்திய அமெரிக்கர்கள் பகுப்பு:1968 பிறப்புகள் பகுப்பு:வாழும் நபர்கள் பகுப்பு:அமெரிக்கக் கண்டுபிடிப்பாளர்கள் பகுப்பு:21-ஆம் நூற்றாண்டு கண்டுபிடிப்பாளர்கள்
ஜீன்-பிரான்கோயிஸ் சாம்போலியன்
மேற்கோள்கள்
பகுப்பு:பிரான்சியத் தொல்லியலாளர்கள் பகுப்பு:1832 இறப்புகள் பகுப்பு:1790 பிறப்புகள் பகுப்பு:CS1 ஜெர்மன்-language sources (de)
சாகீர் ஒசைன்
சாகீர் ஒசைன்  (Saghir Hossain), பிறப்பு: ஆகத்து 14 1986), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 31 முதல்தர துடுப்பாட்டப் போட்டிகளிலும், 20 ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1986 பிறப்புகள் பகுப்பு:வாழும் நபர்கள்
தொல்காப்பியத்தில் விலங்கினம்
தொல்காப்பியம் மரபியல் பகுதியில் விலங்கினங்களில் பலவற்றின் இளமைப்பெயர்கள், ஆண்-பெயர்கள், பெண்-பெயர்கள் மரபுவழியில் எவ்வாறு பயிலப்பட்டுவந்தன என்பது சுட்டப்படுகிறது. அவற்றின் பெயர்கள் அகரவரிசையில் தொகுக்கப்பட்டு இங்குத் தரப்படுகின்றன.
இடையில் தொல்காப்பியர் தந்துள்ள சில குறிப்புகளும் உள்ளன.
பகுப்பு:தொல்காப்பியம்
வெள்ளி பர்மாங்கனேட்டு
வெள்ளி பர்மாங்கனேட்டு (Silver permanganate) என்பது AgMnO4.என்ற மூலக்கூற்று வாய்ப்பாடு கொண்ட ஒரு கனிமச் சேர்மம் ஆகும். ஊதா நிறப்படிகங்களான இச்சேர்மம் ஒற்றைச் சரிவு படிக அமைப்பில் காணப்படுகிறது. சூடுபடுத்தும்போது அல்லது தண்ணீருடன் சேர்த்துவினைபுரியச் செய்யும்போது வெள்ளி பர்மாங்கனேட்டு சிதைவடைகிறது. உயர் வெப்பநிலைகளுக்கு சூடுபடுத்தினால் இதுவெடிக்கும். வாயு முகமுடிகளில் வெள்ளி பர்மாங்கனேட்டைப் பயன்படுத்துகிறார்கள்.
தயாரிப்பு
வெள்ளி நைட்ரேட்டும் பொட்டாசியம் பர்மாங்கனேட்டையும் வினைபுரியச் செய்து வெள்ளி பர்மாங்கனேட்டு தயாரிக்கப்படுகிறது:
மேற்கோள்கள்
பகுப்பு:வெள்ளி சேர்மங்கள் பகுப்பு:பர்மாங்கனேட்டுகள்
திருகண்டீஸ்வரம் ஊராட்சி
திருகண்டீஸ்வரம் ஊராட்சி (Thirukandiswaram Gram Panchayat), தமிழ்நாட்டின் திருவாரூர் மாவட்டத்தில் உள்ள நன்னிலம் வட்டாரத்தில் அமைந்துள்ளது. இந்த ஊராட்சி, நன்னிலம் சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1632 ஆகும். இவர்களில் பெண்கள் 822 பேரும் ஆண்கள் 810 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மஞ்சம்பட்டி ஊராட்சி
மஞ்சம்பட்டி ஊராட்சி (Manjampatti Gram Panchayat), தமிழ்நாட்டின் மதுரை மாவட்டத்தில் உள்ள மதுரை மேற்கு ஊராட்சி ஒன்றியத்தில் அமைந்துள்ளது. இந்த ஊராட்சி, மதுரை கிழக்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1918 ஆகும். இவர்களில் பெண்கள் 948 பேரும் ஆண்கள் 970 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:மதுரை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
எழவூர் ஊராட்சி
எழவூர் ஊராட்சி (Elavoor Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4856 ஆகும். இவர்களில் பெண்கள் 2310 பேரும் ஆண்கள் 2546 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கவியூர்
கவியூர் (Kaviyoor) என்பது இந்தியாவின், கேரளத்தின், பத்தனம்திட்டா மாவட்டத்தில் அமைந்துள்ள ஒரு சிற்றூராகும், இது மணிமாலா ஆற்றின் மேற்குக் கரையில் அமைந்துள்ளது.
புள்ளிவிவரங்கள்
(குறிப்பு: இந்த புள்ளிவிவரங்கள் மக்கள் தொகை கணக்கெடுப்பு துறையின் புள்ளிவிவரங்களை அடிப்படையாகக் கொண்டவை. அவை வழங்கிய சுருக்கம் வேறுபட்டது: கல்வியறிவு 98.27%, எம் 98.64%, எஃப் 97.96%)
இந்த சிற்றூரில் குடியிருப்பவர்களில் பெரும்பாலோர் இந்து சமூகத்தைச் சேர்ந்தவர்கள். மொத்த மக்கள் தொகை சுமார் 16,852 பேர், கல்வியறிவு விகிதம் சுமார் 97% என மதிப்பிடப்பட்டுள்ளது.
மேலும் காண்க
பகுப்பு:பத்தனம்திட்டா மாவட்டத்திலுள்ள இந்துக் கோயில்கள் பகுப்பு:கேரளத்தில் உள்ள குகைகள் பகுப்பு:Coordinates on Wikidata
பண்டார் மகாராணி (மூவார்)
மூவார் (மலாய்: Muar, சீனம்: 麻坡), மலேசியா, ஜொகூர் மாநிலத்தின் மூவார் மாவட்டத்தில் உள்ள ஒரு நகரம். இந்த நகரம் பண்டார் மகாராணி என்று அழைக்கப் படுகிறது. இது ஓர் அரச நகரமாகும். ஜொகூர் மாநிலத்தில் ஜொகூர் பாரு மாநகரத்திற்கு அடுத்து இரண்டாவது பெரிய நகரமாக விளங்கி வருகிறது.
ஜொகூர் மாநிலத்தில் வட மேற்கே அமைந்து இருக்கும் இந்த நகரத்தின் மாவட்டமும் மூவார் என்றே அழைக்கப் படுகிறது. முன்பு இந்த நகரம் தங்காக் மாவட்டத்தின் ஒரு பகுதியாக இருந்தது. 2006-ஆம் ஆண்டிற்குப் பிறகு, மூவார் என்பது தனி நகரமாகவும், ஒரு தனி மாவட்டமாகவும் பிரகடனம் செய்யப்பட்டது.
வரலாறு
மலேசிய நகரங்களில் மூவார் நகரம் மிகவும் பழைமை வாய்ந்த நகரங்களில் ஒன்றாகக் கருதப்படுகிறது. இங்கு பல வரலாற்று பதிவுகளும், தொல்பொருள் பொருட்களும் கிடைக்கப் பெற்றுள்ளன. மலாக்கா சுல்தானகம் தொடங்குவதற்கு முன்பாகவே மூவாரின் வரலாறு தொடங்கி விட்டதாக வரலாற்று ஆய்வாளர்கள் கருதுகின்றனர். 1361-இல், மஜாபாகித் இந்துப் பேரரசின் ஒரு பகுதியாக மூவார் இருந்து உள்ளது.
மலாக்காவைத் தோற்றுவித்தவர் பரமேசுவரா. இவர் சுமத்திரா, துமாசிக்கில் இருந்து வெளியேற்றப் பட்டதும், மலாக்காவிற்குச் சென்ற போது, இந்த மூவார் பகுதியில் கோத்தா பூரோக் எனும் இடத்தில் சில காலம் தங்கி இருந்ததாகவும் சொல்லப் படுகிறது.
1511-இல், மலாக்காவைப் போர்த்துகீசியர்கள் கைப்பற்றியதும், மலாக்காவின் கடைசி சுல்தானாக இருந்த முகமுட் ஷா, இந்த மூவாரில் தான் தஞ்சம் அடைந்தார். மூவாரில் இருந்தவாறு முகமுட் ஷா, போர்த்துகீசியர்களை எதிர்த்துப் போராடி வந்தார்.
மலாக்காவை ஆட்சி செய்த ஏழாவது அரசர், சுல்தான் அலாவுதீன் ரியாட் ஷாவின் (1477–1488) கல்லறையும் சேதம் அடைந்த நிலையில் இன்னும் மூவாரில் தான் இருக்கிறது. அந்தக் கல்லறையை போர்த்துகீசியர்கள் சிதைத்து விட்டனர். மலேசிய வரலாற்றுப் பதிவுகளில் மூவார் எனும் நகரம் பல இடங்களில் காணப்படுகிறது.
மூவார் போர்
மூவாரை போர்த்துகீசியர்கள் ஆட்சி செய்த போது, டச்சுக்காரர்களின் அச்சுறுத்தல்களுக்கு எதிராக போர்த்தலேசா டி மூவார் எனும் கோட்டையை இங்கு கட்டினார்கள். இரண்டாவது உலகப் போரின் போது, ஜப்பானியர்களுக்கும் பிரித்தானியர்களுக்கும் இங்கு ஒரு பெரிய போர் நடந்தது. அதை மூவார் போர் என்று அழைக்கிறார்கள்.
1942 ஜனவரி 14-இல் இருந்து 22 வரை, மூவாருக்கு அருகாமையில் இருந்த கெமிஞ்சே, மூவார் ஆறு, பக்கிரி மலை போன்ற இடங்களில் மூவார் போர் பலமான சண்டை நடைபெற்றது. மலாயா மீது ஜப்பானியர்கள் தொடுத்த தாக்குதல்களில் இதுவே ஆகக் கடைசியான போர். இந்தப் போரில், பிரித்தானியர்களுக்கு உதவியாக இருந்த 45-வது இந்தியக் காலாட்படை ஒட்டு மொத்தமாக அழிக்கப் பட்டது.
புக்கிட் கெப்போங் சம்பவம்
மலாயா அவசரகாலத்தின் போது, மூவாருக்கு அருகாமையில் இருக்கும் புக்கிட் கெப்போங் போலீஸ் நிலையத்தை மலாயா கம்யூனிஸ்டு கட்சியைச் சேர்ந்த ஆயுதபாணிகள் தாக்கினர். 1950 பிப்ரவரி 23-ஆம் தேதி நடந்த அந்தத் தாக்குதலில் 26 போலீஸ்காரர்களும், அவர்களின் குடும்பத்தாரும் உயிரிழந்தனர். மலாயா கம்யூனிஸ்டு கட்சி, முன்பு மலாயா தேசிய விடுதலை முன்னணி Malayan National Liberation Army (MNLA) என்று அழைக்கப்பட்டது.
மூவார் மாவட்டம்
மூவார் மாவட்டத்தின் பரப்பளவு 2346.12 சதுர கிலோமீட்டர்கள். மூவார் ஆற்றின் முகத்துவாரத்தில் அமைந்து இருக்கிறது. மலேசியத் தலைநகர் கோலாலம்பூரில் இருந்து 150 கி,மீ. தென் கிழக்கிலும், சிங்கப்பூரில் இருந்து 179 கி.மீ. வட மேற்கிலும், மலாக்கா நகரில் இருந்து 45 கி.மீ. தெற்கிலும் இருக்கிறது. மூவார் மாவட்டம், சிங்கப்பூரைப் போல இரண்டரை மடங்கு பெரிய நிலப்பகுதியைக் கொண்டது.
மூவார் மாவட்டம் முன்பு இரு பிரிவுகளாகப் பிரிக்கப்பட்டு இருந்தது. மூவார் அல்லது பண்டார் மகாராணி என்பது ஒரு பிரிவு. லேடாங் எனும் தங்காக் என்பது மற்றொரு பிரிவு. தங்காக் ஒரு துணை மாவட்டமாக நிலை உயர்த்தப் பட்டதும், மூவார் ஒரு தனி நகராண்மைக் கழகமானது. இரண்டும் இப்போது தனித்தனியாகச் செயல் படுகின்றன.
மூவார் புறநகர்
மூவார் புறநகரில் உள்ள நகரங்களும் கிராமங்களும்:
லேடாங் புறநகர்
லேடாங் புறநகரில் உள்ள நகரங்களும் கிராமங்களும்:
பாதிரிபட்டி ஊராட்சி
பாதிரிபட்டி ஊராட்சி (Pathiripatti Gram Panchayat), தமிழ்நாட்டின் கரூர் மாவட்டத்தில் உள்ள தோகைமலை வட்டத்தில் அமைந்துள்ளது. இந்த ஊராட்சி, குளித்தலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 பேர் ஆவர். இவர்களில் பெண்கள் 8291 பேரும் ஆண்கள் 7540 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அகரவரிசை
thumb|250px அகரவரிசை (alphabetical order) என்பது ஒரு மொழியில் உள்ள எழுத்துகளை, அம்மொழியின் முறைப்படி, அடுக்கப்பட்ட எழுத்துகளின் வரிசை ஆகும். ஏறத்தாழ எல்லா மொழிகளிலுமே அகரம் முதல் எழுத்தாக இருப்பதால், அகரம் தொடங்கி, எழுத்துகள் வரிசைப்படுத்தப்படுகின்றன. தனித்தனி எழுத்துகளாக கோர்த்து சொற்கள் ஆக்கப்படும் மொழிகளுக்கு இவ்வரிசை அடிப்படையான ஒன்று. இதனைத் தமிழில் நெடுங்கணக்கு என்று சொல்வர். ஏதாவதொரு பணிக்காக சொற்களை வரிசைப்படுத்தும் பொழுது, அகரத்தில் தொடங்கும் சொற்களை முதலில் தொகுத்து, பின் அடுத்து வரும் எழுத்துகளில் தொடங்கும் சொற்களை வரிசைப் படுத்துவர். ஒவ்வொரு சொல்லின் முதல் எழுத்தைப்போலவே அடுத்து வரும் எழுத்துகளும், அகர வரிசைப்படி அமைக்கப்படும்.
தமிழ்
தமிழின் அகர வரிசை அமைந்த முறை: (1) முதலில் 12 உயிரெழுத்துகள் கொண்ட வரிசை, (2) தனி எழுத்தாகிய ஓர் ஆய்த எழுத்து, (3) 18 மெய்யெழுத்துகள் கொண்ட வரிசை, (4) உயிரோடு சேர்ந்த மெய்யெழுத்துகளாகிய 216 உயிர்மெய் எழுத்துகள். எனவே மொத்த எழுத்துகள் 247.
உயிர் : அ ஆ இ ஈ உ ஊ எ ஏ ஐ ஒ ஓ ஔ
ஆய்த எழுத்து : ஃ
மெய் : க் ங் ச் ஞ் ட் ண் த் ந் ப் ம் ய் ர் ல் வ் ழ் ள் ற் ன்
உயிர்மெய் எழுத்துகள் வரிசை:
ஆங்கிலம்
ஆங்கில மொழியின் அகரவரிசையில், உயிரெழுத்துகள், மெய்யெழுத்துகள் என்று ஏதும் பிரிவில்லாமல் கீழ்க்காணுமாறு எழுத்துகள் வரிசைப்படுத்தப்படுகின்றன. இவற்றுள் A, E, I, O, U ஆகிய ஐந்து எழுத்துகளும், உயிர் எழுத்துகள் (Vowels) எனப்படும். ஆங்கில அகரவரிசையில், மொத்தம் 26 எழுத்துகள் உள்ளன.
A B C D E F G H I J K L M N O P Q R S T U V W X Y Z
அரிசிக் கொம்பன்
அரிசிக் கொம்பன் (பிறப்பு c. 1986/1987) என்பது கேரள தமிழக எல்லையில் வசிக்கும் கொம்பன் வகை இந்திய யானை ஆகும். இந்த யானை 2023 ஏப்ரல் மாதத்தில் இடுக்கி மாவட்டத்தில் சின்னக்கனல் பகுதிகளில் ஊருக்குள் புகுந்து தாக்கியதில் சுமார் பத்து பேர் இறந்தனர். ஊருக்குள் புகுந்து வீடுகளில் அரிசியைச் சாப்பிடுவதால் அரிசிக் கொம்பன் என்று தமிழகத்திலும் அரிக்கொம்பன் என்று கேரளத்திலும் அழைக்கப்படுகிறது.
அரிசிக் கொம்பன் 1980களில் பிறந்திருக்கும் எனக் கணிக்கின்றனர். முதலில் சின்ன கொம்பன் என அழைக்கப்பட்டு, 2010களில் இதன் முரட்டுத் தனத்தால் அரிசிக் கொம்பன் எனப் பெயர் பெற்றது. நியாயவிலைக் கடைகள், வீட்டின் சமையலறை, மளிகைக் கடை என்று பல்வேறு இடங்களுக்குச் சென்று அரிசியை உண்டு வந்தது 2005 முதல் சுமார் 75 இக்கும் மேற்பட்ட கட்டடங்களைச் சேதப்படுத்தியுள்ளது. கேரள அரசுக்கும் விலங்கு நல ஆர்வலர்களுக்கும் இடையே நீண்ட சட்டப் போராட்டத்திற்குப் பிறகு 29 ஏப்ரல் 2023 சின்னக்கனல் பகுதியிலிருந்து நான்கு கும்கிகளின் துணையுடன் பெரியாற்றுத் தேசியப் பூங்கா பகுதியில் அரிசிக் கொம்பனை விட நீதிமன்றம் உத்தரவிட்டது. மயக்க ஊசி செலுத்திப் பிடிக்கப்பட்ட பிறகு இதன் கழுத்தில் செயற்கைகோள் வானொலி காலர் பொருத்தப்பட்டு, கேரள தமிழக எல்லைப் பகுதியில் மங்கலதேவி கண்ணகி கோயிலுக்குச் செல்லும் பகுதியில் விடப்பட்டது.
அரிக்கொம்பன் பெயரில் யானைக்கு ரசிகர் சங்கம் தொடங்கப்பட்டது.
மேற்கோள்கள்
பகுப்பு:புகழ் பெற்ற யானைகள் பகுப்பு:இந்திய விலங்குகள்
மொழிகளும், மொழிக் குடும்பங்களும்
பெரும்பாலான மொழிகள், ஏதாவதொரு மொழிக்குடும்பத்தைச் சேர்ந்தவையாக உள்ளன. ஒரு மொழிக்குடும்பத்தைச் சேர்ந்த மொழிகள் எல்லாம் ஒரு பொதுமொழியிலிருந்தே தோன்றின. இத்தகைய பொதுமொழிகள் பல இன்று வழக்கிழந்து போய்விட்டன. அவற்றிலிருந்து தோன்றித் தற்போது வழக்கிலுள்ள மொழிகள் மூலமாகவே மேற்படி குடும்பப் பொது மொழிகளின் தன்மைகளை அறிந்து கொள்ள முடிகிறது.
மொழிக்குடும்பங்கள், மேலும் பல துணைப்பிரிவுகளாகப் பிரிக்கப்படுள்ளன. அவை "கிளைகள்" எனப்படுகின்றன. மொழிக்குடும்ப வரலாறு பொதுவாக ஒரு "மர"மாகச் சித்தரிக்கப்படுவதாலேயே மூலத்திலிருந்து பிரிந்தவை கிளைகள் எனப்படுகின்றன. ஒரு குடும்பத்தின் அல்லது ஒரு கிளையின் பொது மூல மொழி, அவற்றின் "முதல்நிலை மொழி" என்று அழைக்கப்படுகின்றது. உதாரணமாகத் திராவிட மொழிக் குடும்பத்தின் மூலமொழி முதல்நிலைத் திராவிட மொழி எனவும், இந்தோ-ஐரோப்பிய மொழிக்குடும்பத்தின் மூலமொழி முதல்நிலை இந்தோ-ஐரோப்பிய மொழி எனவும் குறிப்பிடப் படுகின்றன.
முக்கிய மொழிக் குடும்பங்கள் (குடும்பங்களிடையேயான தொடர்புகளைக் கருதாது, புவியியல் ரீதியில் வகைப்படுத்தப்பட்டவை
இங்கே "புல்லட்" குறிகளுடன் தரப்பட்டுள்ளவை அறியப்பட்ட மொழிக்குடும்பங்களின் பெயர்களாகும். அவற்றின் மேலே தரப்பட்டுள்ள புவியியல் ரீதியான தலைப்புக்கள் புரிந்துகொள்வதற்கு எளிதாக சிறு பகுதிகளாகப் பிரிக்கும் வசதிக்காகவே பயன்படுத்தப்பட்டுள்ளன. இவை மேற்படி மொழிகளடங்கிய பெருங் குடும்பங்களாகக் கொள்ளப்படக்கூடாது.
மொழிகள் மற்றும் மொழிக் குடும்பங்கள் பற்றிய மேலதிக தகவல்கள்
http://www.ethnologue.com/web.asp
கார்மாங் மாவட்டம்
கார்மாங் மாவட்டம் (Kharmang District), இந்தியக் காஷ்மீரின் வடக்கில் உள்ள பாகிஸ்தான் ஆக்கிரமிப்பு ஜில்ஜிட்-பால்டிஸ்தான் பகுதியில் உள்ள 14 மாவட்டங்களில் ஒன்றாகும். இதன் நிர்வாகத் தலைமையிடம் தோல்தி நகரம் ஆகும். 2017 பாகிஸ்தான் மக்கள்தொகை கணக்கெடுப்பின்படி 2,700 சதுர கிலோ மீட்டர் பரப்பளவு கொண்ட கார்மாங் மாவட்டத்தின் மக்கள் தொகை	50,000 ஆகும். இம்மாவட்டம் 3 தாலுகாக்கள் கொண்டது.
அமைவிடம்
கில்ஜித்-பல்டிஸ்தான் பகுதியில் தென்கிழக்கில் அமைந்த கார்மாங் மாவட்டத்தின் வடக்கில் ஸ்கர்டு மாவட்டம், வடகிழக்கில் கஞ்சே மாவட்டம், மேற்கில் ஆஸ்தோர் மாவட்டம், தெற்கில் லே மாவட்டம் மற்றும் கார்கில் மாவட்டம் எல்லைகளாக கொண்டுள்ளது.
மேற்கோள்கள்
பகுப்பு:வடக்கு நிலங்கள்
குமாரவேல் பிரேம்குமார்
விளையாட்டு வாழ்க்கை
பிரேம்குமார் சென்னை, செயின்ட் ஜோசப் விளையாட்டு அகடமியில் பி.நாகராஜனிடம் பயிற்சி பெற்றார்.மே 2011-ல் கோயம்புத்தூரில் நடைபெற்ற மூத்தவர்களுக்கான 84வது மாநில தடகள போட்டியில் அகடமி சார்பில் பங்குப்பெற்று 7.75 மீட்டர்(25.4அடி) அளவில் நீளம் தாண்டி தங்கப்பதக்கம் வென்றார். .ஆகஸ்ட் 2011-ல் சென்னையில் நடைபெற்ற தென் மண்டல ஜுனியர் தடகள சாம்பியன்ஷிப்பில் தமிழ்நாடு சார்பில் கலந்துகொண்டார்.அவர் 7.52 மீட்டர்(24.7அடி) புதிய தேசிய ஜுனியர் என்ற சாதனை புரிந்து தங்கம் வென்றார். பிரேம்குமார் 2012-ல் நடைபெற்ற ஆசிய உள் விளையாட்டு அரங்க தடகள சாம்பியன்ஷிப் போட்டியில் பங்குப்பெற்று சைனாவை சார்ந்த ஹங்சூவின் இடத்தை பெற்றார்.அவர் 7.62 மீட்டர்(25.0 அடி) அளவில் நீளம் தாண்டி புதிய தேசிய உள்விளையாட்டு அரங்க நீளம் தாண்டுபவர் என்ற சாதனையை புரிந்து வெண்கல பதக்கத்தையும் வென்றார்.2006-ல் தாய்லாந்து பாட்டாயாவில் நடைபெற்ற ஆசிய உள் விளையாட்டு அரங்க தடகள சாம்பியன்ஷிப் போட்டியில் 7.49மீட்டர் நீளம் தாண்டிய மஹாசிங்கின் முந்தய சாதனையை முறியடித்தார். .பிரேம்குமார் மட்டும் தான் இந்த சாம்பியன்ஷிப் போட்டியில் பதக்கம் வென்ற ஒரே இந்தியர் ஆவார்.
சிக்கபள்ளாபூர் மாவட்டம்
சிக்கபல்லப்பூர் மாவட்டம் கர்நாடக மாநிலத்தில் உள்ள மாவட்டமாகும். இது கோலார் மாவட்டத்தில் இருந்து பிரித்து உருவாக்கப்பட்டது. இதன் தலைமையகம் சிக்கபல்லபுரா நகரம் ஆகும். புகழ்பெற்ற பழங்காலத்துக் கோயில்கள் பல இம்மாவட்டத்தில் உள்ள நந்தி மலையில் அமைந்துள்ளன.
வெளியிணைப்புகள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:சிக்கபள்ளாபூர் மாவட்டம்
சனையா இராணி
சனையா இராணி 17ம் திகதி செப்டம்பர் மாதம் 1983ஆம் ஆண்டு மும்பை மகாராட்டிரத்தில் பிறந்தார். இவர் ஒரு பிரபலமான தொலைக்காட்சி நடிகை ஆவார். இவர் பாலிவுட்டில் (ஃபனா) என்ற படத்தில் ஒரு சிறிய வேடத்தில் நடித்தார். தற்பொழுது விஜய் தொலைகாட்சியில் ஒளிபரப்பாகும் இது காதலா? என்ற தொடரின் மூலம் தமிழ் ரசிகர்களுக்கு பரிசியமானார். இது காதலா? இந்த தொடர் ஸ்டார் பிளஸ் டிவியில் ஒளிபரப்பான இஸ் பார் கோ கய நாம் டூன்? என்ற தொடரின் தமிழ் மொழி மாற்று தொடர் ஆகும்.
தற்பொழுது கலர்ஸ் தொலைக்காட்சி யில் ரங் ரசியா என்ற தொடரில் பார்வதி என்ற வேடத்தில் நடிக்கின்றார்.
தனிப்பட்ட வாழ்க்கை
இவர் மும்பைகர்ரில் பிறந்தார். இவர் பெர்சியன் வம்சத்தினர். இவருக்கு ஒரு சகோதர் மற்றும் ஒரு சகோதரி உண்டு. இவர் தனது பள்ளி படிப்பை 7 ஆண்டுகள் உதகமண்டலம்தில் (உண்டி) போர்டிங் ஸ்கூல் படித்தார். தனது கல்லூரி படிப்பை Sydenham காலேஜ்ல் படித்தார்.
மிலே ஜப் ஹம் தும் என்ற தொடரில் இவருடன் நடித்த துணை நடிகர் மொஹிட் செஹ்கல் இவர் காதலித்து வருகின்றார்.
தொழில்
இவர் முதலில் விளப்பர படங்களில் நடித்துவந்தார். அதை தொடர்ந்து 2006ம் ஆண்டு பானா என்ற திரைபடத்தில் நடித்தார். 2007ம் ஆண்டு லெப்ட் ரைட்  லெப்ட் என்ற தொடரில் கேடட் சமீரா ஷெராப் என்ற கதாபத்திரத்திலும் 2008ம் ஆண்டு ராதா கி படியான் குச் கற் டிக்ஹஎங்கி என்ற தொடரில் சனையா என்ற கதாபத்திரத்தில் நடித்தார். 2008ம் ஆண்டு ஸ்டார் ஒன் தொலைக்காட்சியில் 3வரில் ஒரு கதாநாயகியாக நடித்தார்.
ஸ்டார் பிளஸ் தொலைக்காட்சியில் ஒளிபரப்பான இஸ் பார் கோ கய நாம் டூன்? என்ற தொடரில் இவர் கதாநாயகியாக நடித்தார். இந்த தொடர் மாபெரும் வெற்றி தொடர் ஆகும், இந்த தொடரில் நடித்ததற்காக இவர் பல விருதுகளை வென்றார். இந்த தொடரின் மூலம் சின்னத்திரை நடிகைகளில் இவர் ஒரு பிரபல்யமான நடிகை ஆனார். இவர் கலர்ஸ் தொலைக்காட்சி யில் ரங் ரசியா என்ற தொடரில் நடித்துள்ளார்.
மாற்றுத்திறன்
ஊனம் என்பது, மற்றவர்களுடன் ஒப்பிடும்போது இயலாத்தன்மை இருப்பதைக் குறிக்கும். இது, உடற் குறைபாடு, புலன் குறைபாடு, அறிதிறன் அல்லது அறிவுத்திறன் குறைபாடு, உளவியல் குறைபாடு, பிற நோய்கள் தொடர்பான குறைபாடு என்பவை தொடர்புடையதாக இருக்கலாம். ஊனம் ஒருவருடைய வாழ்க்கைக் காலத்தில் ஏற்படலாம் அல்லது பிறப்பிலேயே இருக்கலாம்.
ஊனம் என்பது தனிப்பட்டவரோடு மட்டுமே தொடர்புடையதாகக் கருதக்கூடும். இதனால், அத் தனிப்பட்டவரை எவ்வாறு சிறப்பாகச் செயல்படவைக்க முடியும் என்பது குறித்துக் கவனம் செலுத்தப்படுகிறது. இந்த நோக்கு ஊனத்துக்கான மருத்துவ மாதிரி என்பதுடன் தொடர்புபட்டது. மாற்றாக, ஊனம் தொடர்பில் மக்களுக்கும், அவர்களுடைய சூழல், சமூகம் என்பவற்றுக்குமான தொடர்புகளுக்கு முதன்மை அளிக்கக்கூடும்.
இது, மனப்பாங்கினாலும், தேவைகளை அடைவதற்கு வேண்டிய தர அளவுகளை ஊனமற்ற பெரும்பான்மையினருக்குச் சார்பாக வைத்திருப்பதனாலும் ஊனமுற்றோருக்கு இயலாமையை ஏற்படுத்திக்கொண்டு அல்லது அதனைப் பேணிக்கொண்டு அவர்களை இயலாதவர்கள் என்று முத்திரை குத்தும் சமூகத்தின் பங்கு குறித்துக் கவனம் செலுத்தவேண்டிய தேவையை ஏற்படுத்துகிறது. இந்த நோக்கு, மனித உரிமைகள் அல்லது ஊனத்துக்கான சமூக மாதிரி என்பதோடு தொடர்புடையது.மாற்றுத் திறனாளிகளை உலகின் மிகப் பெரிய சிறுபான்மையினர் என்று குறிப்பிடுகிறது உலக சுகாதார நிறுவனம்.
மாற்றுத்திறன் வகைகள்
"மாற்றுத்திறனாளி" என்பவர் உடலிலோ அல்லது மனதிலோ ஏற்பட்ட மாற்றத்தின் காரணமாக அவரால் சில செயல்களை செய்யமுடியாமல் போய்விடுகிற காரணத்தினால் அவர்களை நாம் அவ்வாறு அழைக்கிறோம். அது பின்வரும் வழிகளில் வகைப்படுத்தபடுகிறது:
உடல் ஊனம்
மூட்டுகள், நுண்ணிய எலும்புகள் அல்லது மொத்த மோட்டார் திறன் வலுக்குறை கொண்டு பாதிக்கப்படும்போது அது உடல் ஊனம் எனப்படுகிறது.
புலன் குறைபாடு
ஏதேனும் ஒரு புலனின் வலுக்குறை புலன் குறைபாடு ஆகிறது. இது பொதுவாக பார்வை மற்றும் காது கேளாமை குறைபாடுகளை கொண்டிருக்கிறது, ஆனால் வேறு சில புலன்களும் குறைபடலாம்.
பார்வை குறைபாடு
வழக்கமான வழிமுறையாகளை கொண்டு சரி செய்ய இயலாத பார்வை வலுக்குறைகளை இருக்கும் ஒரு நபருக்கும் இருக்கும் பார்வை செயளிலப்புக்களை நாம் பார்வை குறைபாடு எனக் கூறலாம்.
கேள்விக் குறைபாடு
கேள்விக் குறைபாடு என்பது பகுதியாகவோ அல்லது முழுமையாகவோ ஒலியை உணரும் அல்லது புரிந்து கொள்ளும் வல்லமையை இழத்தல் ஆகும். பல வகையான உயிரியல் காரணங்களினாலும் சூழல் காரணங்களினாலும் ஏற்படக்கூடிய இக் குறைபாடு ஒலியை உணரும் தன்மை கொண்ட எல்லா உயிரினங்களிலும் ஏற்படலாம்.
மனவளர்ச்சிக் குறைபாடு
மனவளர்ச்சிக் குறைபாடு என்றால் அறிவு வளர்ச்சியில் ஏற்படும் குறைபாடு. 1838-ஆம் ஆண்டு எஸ்கிரால் என்பவர் மனவளர்ச்சிக் குறையைப் பற்றி விளக்கும்போது ”மனவளர்ச்சிக் குறை என்பது ஒரு நோயல்ல; வளர்ச்சி நின்றுவிடும் நிலை” என்று விளக்கினார். டிரட்கோல்ட் என்பவர் ”முழுமையான அல்லது சாதாரண வளர்ச்சி அடையத்தவறிய மனதின் நிலையே மனவளர்ச்சிக் குறை” என்று கூறினார். மனவளர்ச்சிக் குறைவை பலரும் மன நோய் எனத் தவறாகப் புரிந்துகொண்டிருக்கிறார்கள். ஆனால் மனவளர்ச்சிக் குறைவு வேறு; மன நோய் வேறு.
உளப் பிறழ்ச்சி
உளப் பிறழ்ச்சி (Mental disorder) அல்லது உள நோய் அல்லது மன நோய் என்பது தனிப்பட்ட மனிதரில் உண்டாவதும், வழமையான பண்பாட்டு வளர்ச்சியில் எதிர்பார்க்கப்படாத துன்பத்தை அல்லது இயலாமையை உண்டாக்கும் உளவியல் அல்லது நடத்தைக் கோலம் ஆகும். உளப் பிறழ்ச்சியை அடையாளம் காணலும், அது தொடர்பான புரிதலும் காலத்துக்குக் காலமும், பண்பாட்டுக்குப் பண்பாடும் மாற்றமடைந்து வந்திருக்கிறது. உளப் பிறழ்ச்சி என்பதன் வரைவிலக்கணம், மதிப்பீடு, வகைப்பாடு என்பன மாறுபட்டாலும் நோய்களுக்கும், நலக்கேடுகளுக்குமான அனைத்துலக புள்ளியியல் வகைப்பாடு, உளப்பிறழ்ச்சி தொடர்பான நோயறிதல் மற்றும் புள்ளியியல் கையேடு போன்றவற்றிலும் இவை போன்ற பிற கையேடுகளிலும் தரப்படும் வழிகாட்டல்கள் உளநல வல்லுனர்களால் பெரும்பாலும் ஏற்றுக்கொள்ளப் படுகின்றன.
இந்தியாவில் மாற்றுத்திறனாளிகளின் நிலை
இந்தியாவில் மட்டும் 7 கோடிக்கும் அதிகமானோர் மாற்றுத் திறனாளிகளாக உள்ளனர். வளர்ந்த நாடுகளைவிட இந்தியா போன்ற ஏழை மற்றும் வளரும் நாடுகளில் மாற்றுத்திறனாளிகள் கூடுதல் எண்ணிக்கையில் இருப்பதாக உலக சுகாதார நிறுவனமும் உலக வங்கியும் இணைந்து தயாரித்த 2011 ஆண்டின் மாற்றுத் திறனாளிகளைப் பற்றிய முதல் உலக அறிக்கை குறிப்பிடுகிறது.2006 ஆம் ஆண்டு ஊனமுற்றோருக்கான ஐ.நா. சாசனம் விதிகளை இந்தியாவும் கையொப்ப மிட்டு ஏற்றுள்ளதோடு, தற்போது அது அமலிலும் உள்ளது.“மாற்றுத் திறனாளிகளின் தேவைகளை கருணை அடிப்படையில் பார்க்கக்கூடாது என்பதும் உரிமைகளின் அடிப்படையில் பார்க்க வேண்டும் என்பதும், அவர்களுக்கு எதிரான பாரபட்சங்களுக்கு முடிவு கட்ட வேண்டும்” என்பதும் ஐ.நா. சாசன விதிகளாகும்.
மாற்றுத் திறனாளிகளுக்கான சட்டம்
ஊனமுற்றோர் (சம வாய்ப்பு, உரிமைகள் பாதுகாப்பு மற்றும் முழு பங்கேற்பு) சட்டம் 1955 நிறைவேற்றப்பட்டது.நாற்பது ஆண்டுகளுக்குப் பிறகு 1996-இல்தான் நடைமுறைக்கு வந்தது.இச் சட்டத்தை முழுமையாகச் செயல்படுத்தக் கோரி தேசிய பார்வையற்றோர் கழகம் தில்லி உயர்நீதிமன்றத்தில் வழக்குத் தொடுத்தது. உயர்நீதிமன்றமும் மனுதாரரின் கோரிக்கையை ஏற்று அரசுக்கு உத்தரவிட்டது. ஆனால் மத்திய அரசு, நீதிமன்ற உத்தரவை நடைமுறைப்படுத்துவதற்குப் பதிலாக, மத்திய சட்ட அமைச்சகம், அந்த உத்தரவை எதிர்த்து  மாற்றுத் திறனாளிகளுக்கு சமவாய்ப்பு, உரிமைகள் பாதுகாப்பு மற்றும் முழுப் பங்கேற்பு அளிக்கும் சட்டத்தை நடைமுறைப்படுத்தாமல் இருக்க உச்சநீதிமன்றத்தில் மேல்முறையீடு செய்தது. உச்சநீதிமன்றம் மத்திய அரசின் கோரிக்கைக்கு செவி சாய்க்க வில்லை.
தேசிய நிறுவனம்
ஒன்றுக்கும் மேற்பட்ட மாற்றுத் திறனாளிகளுக்கான மேம்பாட்டுக்கான தேசிய நிறுவனம் சென்னை கோவளம் முட்டுக்காடு அருகே கிழக்கு கடற்கரை சாலையில் 15 ஏக்கர் பரப்பளவில் அமைக்கப்பட்டு, சேவையாற்றி வருகிறது.இங்கு, மறுவாழ்வு மருத்துவம்  , மறுவாழ்வு உளவியல்  , ஊனமுற்றோருக்கான தொழில் பயிற்சி , பேச்சு, கேட்டல் மற்றும் தொடர்புப் பயிற்சி  , சிறப்புக் கல்வி , கண் பார்வையின்மையோடு இணைந்த காது கேளாமை, இயன்முறை மருத்துவம் மற்றும் செயல்முறை மருத்துவம், 0-3 வயதில் தொடக்கக் கால பயிற்சி , செயற்கை அவயங்கள் மற்றும் முடநீக்கு சாதனங்கள் பொருத்துதல் , உணர்வு உறுப்புகள் குறைபாட்டுக்கான ஒருங்கிணைப்புப் பயிற்சி , சமுதாயம் சார்ந்த மறுவாழ்வு பணிகள்  ஆகிய சேவைகள் வழங்கப்படுகின்றன.
கல்வி
நாட்டின் மொத்த மக்கள் தொகையில் 64.8 சதவீதம்பேர் கல்வி கற்றவர்களாக உள்ள நிலையில், வெறும் 49 சதம் மாற்றுத்திறனாளிகளே கற்றவர்களாக உள்ளனர். 44 சதவீத பள்ளிகள் மாற்றுத்திறனாளிகள் பயன்படுத்த முடியாதவைகளாக உள்ளதாக அரசு தகவல்கள் உள்ளன. பார்வையற் றோருக்கான பிரெயில் வடிவிலான ஆவணங்களும் காதுகேளாத வாய் பேசாதோருக்கான செய்கைமொழி பெயர்ப்பாளர்களும், மனவளர்ச்சி குன்றியவர்களுக்கான அரசு பள்ளிகள் மற்றும் சிறப்பாசிரியர்கள் போதிய அளவில் இல்லாததும் இவர்களின் கல்விக்குத் தடைகளாக உள்ளன.
வேலை வாய்ப்பு
வேலைவாய்ப்பில்லாமல் அவதியுறும் ஊனமுற்றோரின் எண்ணிக்கை 66 சதவீத மாக உள்ளது. மாற்றுத் திறனாளிகளுக்கு இன்னின்ன வேலைகள் ஒதுக்கப்படலாம் என்று இனம் காணும்படி சட்டம் வழிகாட்டுகிறது.அரசுத்துறைகளில் உள்ள C மற்றும் D பிரிவு ஊழியர் நியமனத்தில் மாற்றுத்திறனாளிகளுக்கு இடஒதுக்கீடு வழங்கும் முறை 1977 ஆம் ஆண்டிலேயே அறிமுகப்படுத்தப்பட்டு 1996 ஆம் ஆண்டு முதல் நடைமுறைக்கு வந்த சமவாய்ப்புச் சட்டத்திலும் வழிவகை செய்யப்பட்டது. அரசோ, வெறும் நூறு வேலைகளை மட்டும் பட்டியலிட்டுள்ளது .தேசிய ஊனமுற்றோர் வேலைவாய்ப்பு ஊக்குவிப்பு மையத்தின் புள்ளிவிவரப்படி, அரசு வேலைவாய்ப்பில் 0.5 விழுக்காடும், தேசிய அளவில் எடுத்துக்கொண்டால் 0.4 விழுக்காடும்தான் மாற்றுத் திறனாளிகளுக்கு வேலைவாய்ப்பு கிடைக்கிறது.
பன்னாட்டு மாற்றுத்திறனாளிகள் நாள்
ஒவ்வொறு ஆண்டும் டிசம்பர் 3-ந்தேதி சர்வதேச மாற்றுத் திறனாளிகள் தினமாக கொண்டாடப்படுகிறது. அப்போது அரசு மற்றும் அரசு உதவிபெறும் தனியார் துறைகளில் பணிபுரியும் மாற்றுத் திறனாளிகளுக்கு ஊதியத்துடன் கூடிய சிறப்பு தற்செயல் விடுப்பு வழங்கி அரசு ஆணைப்பிறப்பித்துள்ளது.
மேலதிக வாசிப்பிற்கான நூல்கள்
நூல்கள்
ஊடகங்கள்
பகுப்பு:மானிடவியல்
சூடான் நூலகம்
சூடான் நூலகம் கார்ட்டூம் பல்கலைக்கழக நூலகத்தின் ஒரு பகுதி. இது சூடானின் தேசிய நூலகமாகவும் பல்கலைக்கழக ஆராய்ச்சி நூலகமாகவும் உள்ளது.
1966 ஆம் ஆண்டு சட்டபூர்வ வைப்புச் சட்டம் நடைமுறைக்கு வந்ததில் இருந்து அனைத்து சூடானிய வெளியீடுகளின் களஞ்சியம் ஆகும். சூடான் ஆசிரியர்கள் மற்றும் சூடானைப் பற்றி வெளியிடப்பட்ட  படைப்புகளையும் இந்நூலகம் சேகரிக்கிறது. அதன் பட்டியல் ஒரு முன்னோடி தேசிய நூலாசிரியை பிரதிபலிக்கிறது.